Skrivet eo bet levr Claude Tresmontant en ersav ouzh an darn vrasañ eus ar stervarnourion a lavar ez eo bet kevaotet ar pevar Aviel war-eeun e gresianeg ha diwezhat a-walch, e dibenn ar chantved kentañ, ha zoken en eil kantved evit Aviel Sant Yann, pezh ne chellfe difourkañ nemet war arvar ha koazhadur ar feiz, peogwir ne vefe mui harpet houmañ war testennoù diogel. Mar ne vefe an Avieloù nemet kenderchadoù diwezhat un hir a dreuzkasadur teodel e diabarzh ar chumuniezhoù kristen kentañ e vefe sur-mat ur gudenn a fealded hag a zikted gant an testennoù-se. A enep-krenn diouzh ar mennozh-se ez a Claude Tresmontant en e levr, en ur reiñ deomp arguzennoù poellek hag a skiant-vat. Adkemer a ra arguzennoù ar stervarnour saoz John A.T. Robinson eztaolet en e levr Redating the New Testament. Kredet ha kelennet en devoa hemañ holl ar pezh a chourbanne burutellerezh ar muianiver abaoe meur a remziad, met e dibenn e vuhez a chouiziad e krogas an arvar ennañ. En em choulenn a reas war betra e gwirionez e oa harpet al lavarioù krenn-se ha merzhout a reas gant nech ne zeue ket a-benn da respont dar goulennoù-se. Neuze e klaskas ha tamm-ha-tamm e voe anat dezhañ e oa darvoudoù heverk, bet choarvezet e kerzh ar chantved kentañ e Palestina hag en Iliz o chenel, ha ne oa roud ebet anezho en Avieloù. Neuze ne chelle ket ar re-se bezañ bet skrivet ken diwezhat-se. Lakaet e vez anat gant John A.T. Robinson en e levr an arguzenn gentañ : kemeridigezh, tangwall ha distrujidigezh Jeruzalem hag an Templ e miz Gwengolo ar bloaz 70 gant armeoù roman Titus. Peurziskaret e oa bet ar gêr hag he ramparzhioù, war-bouez tourioù palez ar roue. Bez e lavar Claude Tresmontant e oa bet buhezet distrujidigezh ar Gêr Santel hag an Templ gant an holl gumuniezhoù yuzev eus Judea, betek an hini zisterañ eus diardro ar bed mor-kreizdouarel, gwashoch eget distrujidigezh Berlin gant an armeoù soviedel hag amerikat e 1945 evit an Alamaned. Koulskoude ne gaver roud ebet eus an darvoud meur-se en Avieloù. Komz a ra Jezuz enno eus distruj an Templ hag eus distruj Jeruzalem evel-just, met e stumm un diougan hepken, daoust ma resiz :  ret eo e choarvezfe kement-se da gentañ, hogen... [ne vo ket diwezh ar bed] (Lukaz 21, 9). Mar bije bet skrivet an Avieloù goude ar bloaz 70 e vije bet displeget an traoù, a-dra-sur, en un doare kalz disheñveloch.